

Οΐ 9 ΐυΐΓ^#ΐ 9 Πθ(ί 6γ 
νΑΚνΑΚΑ ΖΑΟΗί' 

03Ιθ: 2017.12.3) 

ΕΕΤ 

Ρθ35θπ: δίβΠθο ΡϋΡ 
(θΓη&θϋΰθο)) | 

ΙοοΒίΐοη: Αϋτβ|5, ΕΙΙίπϊΚο 
Τ γρο0Γ3ίίο 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


4407 


21 Δεκεμβρίου 2017 


ΤΕΥΧΟΣ ΠΡΩΤΟ 


Αρ 


. Φύλλου 199 


ΠΕΡΙΕΧΟΜΕΝΑ 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

1 Παράταση της ισχύος της 33/2006 Π.Υ.Σ. «Ανα¬ 
στολή διορισμών και προσλήψεων στο Δημόσιο 
Τομέα». 

2 Ειδική πράξη του Υπουργικού Συμβουλίου για την 
υπαγωγή στις διατάξεις της παρ. 1 του άρθρου 7Α 
του Κώδικα Αναγκαστικών Απαλλοτριώσεων Ακι¬ 
νήτων και παροχή εξουσιοδότησης στα αρμόδια 
όργανα για την κήρυξη απαλλοτριώσεων. 


ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Πράξη 25 της 20-12-20 17 (1) 

Παράταση της ισχύος της 33/2006 Π.Υ.Σ. «Ανα¬ 
στολή διορισμών και προσλήψεων στο Δημόσιο 
Τομέα». 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις: 

α) του άρθρου 16 του ν. 1232/1982 «Επαναφορά σε 
ισχύ, τροποποίηση και συμπλήρωση των διατάξεων του 
ν.δ. 4352/1964 και άλλες διατάξεις» (Α'/22), 

β) του άρθρου 10 του ν. 3812/2009 «Αναμόρφωση συ¬ 
στήματος προσλήψεων στο δημόσιο τομέα και άλλες 
διατάξεις» (Α7234), 

γ) των άρθρων 15 παρ. 2 περ. γ' και 90 του Κώδικα Νο¬ 
μοθεσίας για την Κυβέρνηση και τα Κυβερνητικά όργανα 
(π.δ. 63/2005, Α798), 

δ) της παρ. 2 του άρθρου 11 του Κώδικα Κατάστασης 
Δημοσίων Πολιτικών Διοικητικών Υπαλλήλων και Υπαλ¬ 
λήλων Ν.Π.Δ.Δ., που κυρώθηκε με το άρθρο πρώτο του 
ν. 3528/2007 (Α726), 

ε) της παρ. 8 του άρθρου 49 του ν. 3943/2011 «Καταπο¬ 
λέμηση της φοροδιαφυγής, στελέχωση των ελεγκτικών 
υπηρεσιών και άλλες διατάξεις αρμοδιότητας Υπουργεί¬ 
ου Οικονομικών» (Α766), 

στ) της 33/2006 πράξης Υπουργικού Συμβουλίου 
«Αναστολή διορισμών και προσλήψεων στο Δημόσιο 
Τομέα» (Α7280), όπως ισχύει, 


2. την ανάγκη περιστολής, λόγω των δημοσιονομι¬ 
κών συνθηκών, των δαπανών στο Δημόσιο, στα νομι¬ 
κά πρόσωπα δημοσίου δικαίου, στους οργανισμούς 
τοπικής αυτοδιοίκησης και στα νομικά πρόσωπα ιδι¬ 
ωτικού δικαίου που ανήκουν στον ευρύτερο δημόσιο 
τομέα, 

3. το γεγονός ότι από την πράξη αυτή δεν προκαλείται 
δαπάνη σε βάρος του Κρατικού Προϋπολογισμού, 

4. τη σχετική πρόταση του Πρωθυπουργού, αποφα¬ 
σίζει: 

Παρατείνεται από την ημερομηνία λήξης της και έως 
την 31 η Δεκεμβρίου 2018 η ισχύς της 33/2006 πράξης 
Υπουργικού Συμβουλίου, όπως ισχύει. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Ο Πρωθυπουργός 

Τα Μέλη 

του Υπουργικού Συμβουλίου 

Ακριβές Αντίγραφο 

Ο Γενικός Γραμματέας της Κυβέρνησης 

ΜΙΧΑΗΛ ΚΑΛΟΓΗΡΟΥ 


Πράξη 26 της 20-12-20 17 (2) 

Ειδική πράξη του Υπουργικού Συμβουλίου για την 
υπαγωγή στις διατάξεις της παρ. 1 του άρθρου 7Α 
του Κώδικα Αναγκαστικών Απαλλοτριώσεων Ακι¬ 
νήτων και παροχή εξουσιοδότησης στα αρμόδια 
όργανα για την κήρυξη απαλλοτριώσεων. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις: 

α) της παρ. 4 του άρθρου 17 του Συντάγματος, 
β) του Κώδικα Αναγκαστικών Απαλλοτριώσεων Ακινή¬ 
των, που κυρώθηκε με το άρθρο πρώτο του ν. 2882/2001 
(Α717), και ειδικότερα του άρθρου 7Α, 
γ) του ν. 4412/2016 «Δημόσιες Συμβάσεις Έργων, 
Προμηθειών και Υπηρεσιών (προσαρμογή στις Οδηγίες 
2014/24/ΕΕ και 2014/25/ΕΕ)» (Α7147), 
δ) του ν. 3597/2007 «Κύρωση Σύμβασης Παραχώρη¬ 
σης του Έργου της Μελέτης, Κατασκευής, Χρηματοδό- 

τησης, Λειτουργίας, Συντήρησης και Εκμετάλλευσης του 
Αυτοκινητόδρομου Κεντρικής Ελλάδος (Ε65) και ρύθμι¬ 
ση συναφών θεμάτων» (Α'/168) και του ν. 4219/2013 «Κύ¬ 
ρωση των Συμφωνιών Τροποποίησης των συμβάσεων 
παραχώρησης των μεγάλων οδικών έργων και ρύθμιση 
συναφών θεμάτων» (Α7269), 

ε) του άρθρου 3 του π.δ. 70/2015 (Α'/114) σε συνδυ¬ 
ασμό με τις διατάξεις του άρθρου 4 του π.δ. 123/2016 
(Α7208), 

2. την ΔΟΥ/οικ/5776/4-12-2015 απόφαση του Υπουρ¬ 
γού Υποδομών, Μεταφορών και Δικτύων «Χαρακτηρι¬ 
σμός και Αρίθμηση Αυτοκινητοδρόμων» (ΑΑΠ 253), 

3. την Δ17α/02/77/ΦΝ393/19-5-2006 κοινή απόφαση 
των Υπουργών Οικονομίας και Οικονομικών, Ανάπτυξης 
και Περιβάλλοντος, Χωροταξίας και Δημοσίων Έργων 
«Χαρακτηρισμός του έργου κατασκευής της Εγνατίας 
Οδού και των καθέτων προς αυτήν οδικών αξόνων ως 
"έργου εθνικής σημασίας"» (Β7638), 

4. το γεγονός ότι τα παρακάτω περιγραφόμενα έργα, 
τα οποία συγχρηματοδοτούνται ή σχεδιάζεται να συγ¬ 
χρηματοδοτηθούν από προγράμματα της Ε.Ε. ορισμέ¬ 
νης διάρκειας και από διεθνείς ή άλλους μηχανισμούς 
χρηματοδότησης, είναι γενικότερης σημασίας για την 
οικονομία της χώρας και συγκεκριμένα για τη βελτίωση 
των υποδομών της, βρίσκονται δε σε εξέλιξη εκτέλεσης ή 
σε στάδιο δημοπράτησης. Είναι συνεπώς εξαιρετικά απα¬ 
ραίτητο οι χώροι εκτέλεσης των έργων να παραδοθούν 
άμεσα σύμφωνα με τους όρους και τις προϋποθέσεις 
του άρθρου 7Α του ν. 2882/2001, για την ανεμπόδιστη 
εκκίνηση και πρόοδο των εργασιών εντός των οικείων 
χρονοδιαγραμμάτων, καθώς τυχόν καθυστερήσεις θα 
επιφέρουν σοβαρές επιπτώσεις στην έγκαιρη υλοποίηση 
τους και στην απορρόφηση των συγχρηματοδοτούμε- 
νων πόρων με σοβαρές περαιτέρω συνέπειες από την 
τυχόν αθέτηση των ανειλημμένων υποχρεώσεων της 
χώρας και την καθυστέρηση στην οικονομική της ανά¬ 
πτυξη, 

5. την 794/30-11-2017 εισήγηση του Υπουργού Υπο¬ 
δομών και Μεταφορών, αποφασίζει: 

Άρθρο Πρώτο 

Τα έργα που περιλαμβάνονται στα επόμενα άρθρα 
της παρούσας χαρακτηρίζονται ως έργα γενικότερης 
σημασίας για την οικονομία της χώρας που συγχρη- 
ματοδοτούνται ή βρίσκονται υπό ένταξη σε κοινοτικά 
προγράμματα και στοχεύουν στη ουσιώδη βελτίωση 
των υποδομών, της περιφερειακής ανάπτυξης και της 
επανεκκίνησης της πραγματικής οικονομίας. 

Άρθρο Δεύτερο 

1. Οι αναγκαστικές απαλλοτριώσεις ακινήτων που 
έχουν κηρυχθεί κατά τις πάγιες διατάξεις με τις παρακά¬ 
τω αποφάσεις για κάθε ακολούθως περιγραφόμενο έργο 
υπάγονται στη διαδικασία του άρθρου 7Α του Κώδικα 
Αναγκαστικών Απαλλοτριώσεων Ακινήτων, σύμφωνα με 
την οποία με ειδική απόφαση του Δικαστηρίου επιτρέ¬ 
πεται η άμεση παράδοση των ακινήτων για την πραγμα¬ 
τοποίηση εργασιών και πριν από τον προσδιορισμό και 
την καταβολή της αποζημίωσης: 


α) 3716/22-5-2017 απόφαση του Υπουργού Υποδομών 
και Μεταφορών (ΑΑΠ 146) για κήρυξη αναγκαστικής 
απαλλοτρίωσης ακινήτων για την κατασκευή του έργου: 
«Τριών ανισόπεδων κόμβων στην ευρύτερη περιοχή του 
Σκαραμαγκά και ολοκλήρωση ημιδιανοιχθέντοςτμήμα- 
τος της περιφερειακής Λεωφόρου Αιγάλεω για τη σύν¬ 
δεση της με την ΠΕΟ Αθηνών - Κορίνθου στους Δήμους 
Χαϊδαρίου και Ασπροπύργου Νομού Αττικής», 
β) Δ12α/Φ127/ο/6762/17-10-2012 απόφαση του Ανα¬ 
πληρωτή Υπουργού Ανάπτυξης, Ανταγωνιστικότητας, 
Υποδομών, Μεταφορών και Δικτύων (ΑΑΠ 341) για τη 
δεύτερη συμπληρωματική κήρυξη αναγκαστικής απαλ¬ 
λοτρίωσης ακινήτων για τη βελτίωση του οδικού άξονα 
Ε-65 στο τμήμα από χθ 0+000 έως 10+180 και ειδικότερα 
στη χθ 1+200 έως χθ 6+200 στην περιοχή των Δήμων 
Γοργοποτάμου και Λαμιέων του ν. Φθιώτιδας, 
γ) 163/16/27-10-.2016 απόφαση του Περιφερειακού 
Συμβουλίου Θεσσαλίας (συνεδρίαση 16η/25-10-2016, 
θέμα 9ο, ΑΑΠ 261 και διόρθωση σφάλματος ΑΑΠ 
25/2017) για την κήρυξη συμπληρωματικής αναγκα¬ 
στικής απαλλοτρίωσης ακινήτων, συνολικού εμβαδού 
152.893,04 τ.μ., για την κατασκευή του έργου «Ε.Ο. Τρι- 
κάλων Άρτας: Κατασκευή οδικού τμήματος από παρά¬ 
καμψη Πύλης έως Παλιομονάστηρο», 
δ) 140/21-9-2016 απόφαση του Περιφερειακού Συμ¬ 
βουλίου Θεσσαλίας (συνεδρίαση 14η/19-6-2016, θέμα 
7ο, ΑΑΠ 226) για την κήρυξη αναγκαστικής απαλλοτρίω¬ 
σης ακινήτων, συνολικού εμβαδού 52.766,76 τ.μ., για την 
κατασκευή του έργου «Παράκαμψη Λάρισας: Κατασκευή 
οδικού τμήματος από Β Γέφυρα Πηνειού (ΔΕΑΥΛ) έως 
Γεωργική Σχολή», 

ε) 46/9.5.2016 απόφαση του Περιφερειακού Συμβου¬ 
λίου Δυτικής Ελλάδας (ΑΑΠ 92) για την κήρυξη αναγκα¬ 
στικής απαλλοτρίωσης ακινήτων για την κατασκευή του 
έργου: «Κατασκευή οδού Λαοτέικα-Παράκαμψη Αγίου 
Ιωάννη-Κατάκολο», 

στ) Φ.ΛΕΥΚ. 1/0/6896/11-10-2017 απόφαση του 
Υπουργού Υποδομών και Μεταφορών (ΑΑΠ 250) για 
την κήρυξη αναγκαστικής απαλλοτρίωσης ακινήτων 
για την κατασκευή του έργου: «Σύνδεση πόλης Λευκά¬ 
δας με τον Οδικό Άξονα Άκτιο - Δυτικός Άξονας» μέσω 
των κλάδων Βόνιτσα - Λευκάδα (τμήμα α) χθ 0+000 έως 
16+397,94 και Άκτιο-Άγιος Νικόλαος (τμήμα β) χθ 0+000 
έως 5+037,67 στα Δημοτικά Διαμερίσματα Αγίου Νικο¬ 
λάου, Βόνιτσας, Πλαγιάς και Περατιά στην Περιφερειακή 
Ενότητα Αιτωλοακαρνανίας, 
ζ) οικ.2721/7.4.2017 απόφαση του Υπουργού Υπο¬ 
δομών και Μεταφορών (ΑΑΠ 102) για την κήρυξη 
αναγκαστικής απαλλοτρίωσης ακινήτων για την κατα¬ 
σκευή του έργου: Βελτίωση χάραξης και διαπλάτυνσης 
της Π.Ε.Ο. Αθηνών - Θηβών στο τμήμα Μάνδρα -Οινόη 
από χθ 0+000,00 έως χθ 17+727,09 και ειδικότερα στο 
υποτμήμα από χθ 0+000,000 έως χθ 9+854,05 στην Πε¬ 
ριφερειακή Ενότητα Δυτικής Αττικής. 

2. Εξουσιοδοτείται ο Υπουργός Υποδομών και Μετα¬ 
φορών ή το αρμόδιο για την κήρυξη των απαλλοτριώ¬ 
σεων όργανο να προβεί στην κήρυξη των συμπληρωμα¬ 
τικών απαλλοτριώσεων που αφορούν την εκτέλεση των 
έργων της παρ. 1, υπάγοντας αυτές στη διαδικασία του 

άρθρου 7Α του Κώδικα Αναγκαστικών Απαλλοτριώσε¬ 
ων Ακινήτων, σύμφωνα με το οποίο με ειδική απόφαση 
του Δικαστηρίου επιτρέπεται η άμεση παράδοση των 
ακινήτων και η πραγματοποίηση εργασιών και πριν από 
τον προσδιορισμό και την καταβολή της αποζημίωσης. 

Άρθρο Τρίτο 

Εξουσιοδοτείται ο Υπουργός Υποδομών και Μεταφο¬ 
ρών ή το αρμόδιο για την κήρυξη των απαλλοτριώσεων 
όργανο να προβεί στην κήρυξη απαλλοτριώσεων που 
αφορούν την εκτέλεση των κατωτέρω περιγραφόμενων 
έργων, καθώς επίσης και στην κήρυξη των τυχόν συ¬ 
μπληρωματικών απαλλοτριώσεων που θα απαιτηθούν 
για αυτά, υπάγοντας αυτές στη διαδικασία του άρθρου 
7Α του Κώδικα Αναγκαστικών Απαλλοτριώσεων Ακι¬ 
νήτων, σύμφωνα με το οποίο με ειδική απόφαση του 
Δικαστηρίου επιτρέπεται η άμεση παράδοση των ακι¬ 
νήτων για την πραγματοποίηση εργασιών και πριν από 
τον προσδιορισμό και την καταβολή των αποζημιώσεων: 

1. Έργα παραχώρησης 

1.1 Μελέτη, κατασκευή, χρηματοδότηση, λειτουργία, 
συντήρηση και εκμετάλλευση του έργου της Υποθαλάσ¬ 
σιας Οδικής Ζεύξης Νήσου Σαλαμίνας και των οδικών 
συνδέσεων αυτής που περιλαμβάνονται στο κύριο έργο. 

1.2 Μελέτη, κατασκευή, χρηματοδότηση, λειτουργία, 
συντήρηση και εκμετάλλευση του έργου του λιμένα 
Λαυρίου μετά των συνδέσεων με τον προαστιακό σιδη¬ 
ρόδρομο και την Αττική Οδό. 

1.3 Σύνδεση Λ.ΚΥΜΗΣ από Αττική Οδό μέχρι τον Ανι¬ 
σόπεδο κόμβο (Α/Κ) με Ε.Ο. Νοί και βελτίωση σύνδεσης 
της επέκτασης της Λ. Κύμης με την οδό Μεγάλου Αλε¬ 
ξάνδρου στους Θρακομακεδόνες. 

1.4 Μελέτη, κατασκευή, χρηματοδότηση, λειτουργία, 
συντήρηση και εκμετάλλευση του έργου της νότιας επέ¬ 
κτασης της Περιμετρικής Υμηττού μέσω αστικής σήραγ¬ 
γας και την αναβάθμιση της κυκλοφοριακής ικανότητας 
της Λεωφόρου Βουλιαγμένης νότια της σύνδεσης με τη 
σήραγγα. 

1.5 Μελέτη, κατασκευή, χρηματοδότηση, λειτουργία, 
συντήρηση και εκμετάλλευση του έργου του λιμένα 
Αλεξανδρούπολης μετά των οδικών συνδέσεων αυτού 
με την Εγνατία Οδό και τη βιομηχανική περιοχή Αλε¬ 
ξανδρούπολης. 

1.6 Οδική σύνδεση της Αττικής Οδού από Α.Κ. Ραφή- 
νας έως Ραφήνα. 

1.7 Μελέτη, Κατασκευή, Χρηματοδότηση, Λειτουργία, 
Συντήρηση και Εκμετάλλευση του Τμήματος του Βόρει¬ 
ου Οδικού Άξονα Κρήτης (ΒΟΑΚ) στο τμήμα αυτού από 
Χανιά έως Άγιο Νικόλαο. 

1.8 Διάνοιξη ή βελτίωση του υπολειπόμενου παρά¬ 
πλευρου οδικού δικτύου του αυτοκινητόδρομου Αθήνα 
- Λαμία - Λάρισα - Θεσσαλονίκη και συνδετήριων αυτού 
με πόλεις, λιμένες, και σιδηροδρομικούς σταθμούς. 

2. Υδραυλικά έργα 

2.1 Συλλογή, επεξεργασίας αστικών λυμάτων Δήμων 
Ραφήνας - Πικερμίου και Σπάτων -Αρτέμιδος και επα- 
ναχρησιμοποίηση - διάθεση επεξεργασμένων εκροών 
(ΕΥΔΑΠ). 


2.2 Διευθέτηση ρέματος Εσχατιάς, τμήμα Ίλιον - Ρέμα 
Ευπυρίδων μέχρι Λ. Πάρνηθος στην Αττική. 

2.3 Διευθέτηση χειμάρρου Αγίου Γεωργίου (Γιαννού- 
λας) Θριασίου πεδίου Δ. Αττικής από χθ 1+835,6 έως 
χθ 9+300 (Σίφων Μόρνου). 

2.4 Β' Φάση διευθέτησης όμβριων Καλαμαριάς Θεσ¬ 
σαλονίκης. 

2.5 Διευθέτηση ρέματος Αχαρνών (Καναπίτσας) Ν. Ατ¬ 
τικής από χθ 0+000 (εκβολή στον ποταμό Κηφισό) έως 
χθ 12+000. 

2.6 Διευθέτηση του ρέματος Ερασίνου Ανατολικής 
Αττικής (συμπληρωματικές απαλλοτριώσεις) 

2.7 Διευθέτηση ρέματος Αγίου Γεωργίου Ανατολικής 
Αττικής από χθ 0+824 (ανάντι συμβολής Π.Ερασίνου) έως 
χθ 8+161 (συμβολή ρεμάτων Καλυβιών και Κουβαρά). 

2.8 Αγωγός ύδρευσης Ηρακλείου και Αγ. Νικολάου από 
το φράγμα Αποσελέμη - Έργα ενίσχυσης ταμιευτήρα 
Φράγματος Αποσελέμη από το Οροπέδιο Λασιθίου). 

2.9 Αγωγός ύδρευσης νήσου Παξών. 

2.10 Εκτροπή χειμάρρου Αγίας Αικατερίνης και διευ¬ 
θέτηση χειμάρρου Σούρες Θριασίου Πεδίου. 

2.11 Κατασκευή αποχετευτικού δικτύου όμβριων στο 
Ακρογιάλι Νέας Περάμου του Δήμου Μεγαρέων. 

2.12 Διευθέτηση των ρεμάτων Μαρίζας και Παπαχω- 
ραφίου Δήμου Παλλήνης. 

2.13 Διευθέτηση του ρέματος Λεονταρίου (Μιχαλίνου) 
του Δήμου Παλλήνης. 

3. Λοιπά Συγκοινωνιακά Έργα 

3.1 Οδικός άξονας Παράκαμψη Χαλκίδας τμήμα Νέα 
Λαμψάκου - Ψαχνά. 

3.2 Οδικός άξονας Ιωάννινα - Κακκαβιά. 

3.3 Οδικός άξονας ΕΟ Θεσσαλονίκης - Έδεσσας, πα¬ 
ρακάμψεις Χαλκηδόνας και Γιαννιτσών. 

3.4 Οδικός άξονας Παχειά Άμμος - Ιεράπετρα Κρήτης. 

3.5 Οδικός άξονας Καλλονή - Πέτρα στη νήσο Λέσβο. 

3.6 Κάθετος άξοναςτης Εγνατίας Οδού, Αρδάνιο - Ορ- 
μένιο. 

3.7 Γ'Φάση έργων Λιμένα Ηγουμενίτσας. 

3.8 Οδικός άξονας Σουληνάρι - Ριζόμυλος στο δήμο 
Μεσσήνης ΠΕ Μεσσηνίας. 

3.9 Οδικός Άξονας Δερβένι - Ανάληψη (Ανισόπεδος 
κόμβος Λουτρών - Λαγκαδά) στη ΠΕ Θεσσαλονίκης. 

3.10 Διάνοιξη και κατασκευή νέας συνδετήριας 
οδού από τον Κόμβο Κ7 της Ευρείας Παράκαμψης Πα- 
τρών(Ε.Π.Π.) έως την Ε.Ο. Πατρών -Τριπόλεως (Ε.Ο. 33) 
στην περιοχή Λαμπραίικα Πατρών. 

3.11 Οδός «Σταύρου Νιάρχου» μήκους 4,5 Κιη που 
συνδέει την Ε.Ο. Ιωαννίνων - Άρτας (Στρατόπεδο Βε- 
λισσαρίου) με την είσοδο του οικισμού Πεδινής στην 
Περιφέρεια Ηπείρου. 

3.12 Παράκαμψη Νικόπολης - Συγκοινωνιακά έργα 
Ανάδειξης Αρχαιολογικού χώρου Νικόπολης στην Πε¬ 
ριφέρεια Ηπείρου. 

3.13 Βελτίωση της ΕΟ Παιανίας - Κορωπίου μετά πα¬ 
ράκαμψης της πόλεως Κορωπίου Αττικής. 

4. Έργα Επεξεργασίας Απορριμμάτων 

4.1 Μονάδα επεξεργασίας απορριμμάτων και ΧΥΤΥ 
Αμαρίου Κρήτης. 

5. Ενεργειακά έργα 

5.1 Διασύνδεση της Κρήτης με το ΕΣΜΗΕ(Φάση I: Δια¬ 
σύνδεση ΕΡ 150Κνν Κρήτη - Πελοπόννησος) - Ειδικότερα 
κατασκευή της Γ.Μ. 150Κνν, Υ/Σ Μολάων - Τερματικοί 
Σταθμοί Αντιστάθμισης ΝΑ Πελοποννήσου (Ν. Λακω¬ 
νίας) και Αναβάθμιση υφισταμένων Γ.Μ. 150 Κνν α) Υ/Σ 
Μεγαλόπολης - Υ/Σ Σπάρτης β) Σύστημα (Μεγαλόπολη 
- Σπάρτη - Υ/Σ Σπάρτη II γ) Υ/Σ Σπάρτη I - Υ/Σ Μολάοι 
δ) Αναδιατάξεις της Γ.Μ. 150Κνν Ρουφ - Λάδωνας πέριξ 
του Υ/Σ Μεγαλόπολης. - Σύσταση δουλείας διέλευσης 
καλωδίων στο Δήμο Πλατανιά του Νομού Χανίων. 


Η πράξη αυτή να δημοσιευθεί στην Εφημερίδα της 
Κυβερνήσεως. 

Ο Πρωθυπουργός 

Τα Μέλη 

του Υπουργικού Συμβουλίου 

Ακριβές Αντίγραφο 

Ο Γενικός Γραμματέας της Κυβέρνησης 
ΜΙΧΑΗΛ ΚΑΛΟΓΗΡΟΥ 



ΕΘΝΙΚΟ 

ΤΥΠΟΓΡΑΦΕΙΟ 

